EELNÕU

08.11.2024

**Elektrituruseaduse ja energiamajanduse korralduse seaduse muutmise seadus**

**§ 1. Elektrituruseaduse muutmine**

Elektrituruseaduses tehakse järgmised muudatused:

**1)** paragrahvi 3 täiendatakse punktidega 234–236 järgmises sõnastuses:

„234) tasakaalustamisenergia – energia, mida põhivõrguettevõtja kasutab tasakaalustamiseks;

235) tasakaalustamisteenuse osutaja – turuosaline, kes pakub põhivõrguettevõtjale tasakaalustamisenergiat, tasakaalustamisvõimsust või mõlemat;

236) tasakaalustamisvõimsus – võimsus, mida tasakaalustamisteenuse osutaja on nõustunud hoidma ja mille kohta tasakaalustamisteenuse pakkuja on nõustunud tegema põhivõrguettevõtjale pakkumisi vastavas koguses tasakaalustamisenergia ulatuses lepingu kestuse jooksul;“;

### **2) paragrahvi 58 täiendatakse lõigetega 22 ja** 23 **järgmises sõnastuses:**

### **„(22)** Põhivõrguettevõtjal on õigus nõuda toetuse saajalt õigusaktide nõuete kohaste lisakauglugemisseadmete paigaldamist liitumispunktist tootja poole, et tagada elektrienergia päritolu selgitamiseks ja toetusaluse koguse arvestamiseks vajalikud mõõteandmed.

(23) Elektrienergia kogus, mille eest makstakse käesoleva seaduse §-s 594 nimetatud toetust, määratakse kindlaks kauglugemisseadmega ning selleks loetakse tootja tootmisseadme kõikides liitumispunktides kokku kauplemisperioodi jooksul tegevusloa alusel tegutseva võrguettevõtja võrku antud saldeeritud toodang.“;

### **3)** paragrahvi 59 pealkiri muudetakse ja sõnastatakse järgmiselt:

### „**§ 59. Tootjale antav fikseeritud määraga toetus**“;

**4)** paragrahvi 591 lõiget 2 täiendatakse punktidega 9–11 järgmises sõnastuses:

„9) kui tootja suhtes kohaldatakse Euroopa Liidu kehtestatud sanktsioone;

10) kui tootja on krediidi- või muu finantsasutus Euroopa Komisjoni teatise „Riigiabimeetmete ajutine kriisi- ja üleminekuraamistik majanduse toetamiseks pärast Venemaa kallaletungi Ukrainale“ (ELT C 101, 17.03.2023, lk 3–46) tähenduses;

11) kui meretuulepargil puudub kehtiv hoonestusluba.”;

**5)** paragrahvi 592 lõiget 1 täiendatakse pärast sõnu „toetuste haldamise“ tekstiosaga „arvestuse, vähempakkumise läbiviimise, vaidlustega seotud ja taastuvenergia toetuste infosüsteemi haldamise“ ning lõiget täiendatakse teise lausega järgmises sõnastuses: „Käesoleva seaduse § 5914 lõike 4 alusel tootja tehtavaid rahalisi makseid vähempakkumise läbiviijale kasutatakse käesoleva lõike esimeses lauses nimetatud kulu katmiseks.“;

**6)** paragrahvi 592 lõikes 2 asendatakse tekstiosa „59 ja 594“ tekstiosaga „59, 594 ja 596“;

**7)** paragrahvi 594 lõikest 1 jäetakse välja sõna „osatähtsuse“;

**8)** paragrahvi 594 lõige 41 tunnistatakse kehtetuks;

**9)** paragrahvi 594 lõikest 5 jäetakse välja tekstiosa „kõige soodsama tootja“;

**10)** paragrahvi 594 lõike 51 punkt 2 muudetakse ja sõnastatakse järgmiselt:

„2) pakkumise esemeks oleva toetatava elektrienergia liigi, tootmise tehnoloogia ja suurima pakutava koguse koos maksimaalse suurendamise võimalusega ühe kalendriaasta kohta;“;

**11)** paragrahvi 594 lõiget 51 täiendatakse punktidega 6 ja 7 järgmises sõnastuses:

„6) käesoleva paragrahvi lõike 52 punkti 4 alusel korraldatava vähempakkumise puhul toetuse ja Eesti hinnapiirkonna järgmise päeva turu elektrienergia kauplemisperioodi börsihinna summa, milleni võib maksta toetust;

7) käesoleva paragrahvi lõike 52 punkti 5 alusel korraldatava vähempakkumise puhul tasakaalustamisteenuse hankimise võimaluse, mis seisneb pakkumusega kaasnevas elektrienergia salvestamise või tarbimiskaja kaudu pakutavas tasakaalustamisteenuses.“;

**12)** paragrahvi 594 lõike 52 sissejuhatavat lauseosa täiendatakse pärast sõna „elektrisüsteemi“ tekstiosaga „või käesoleva paragrahvi lõikes 1 sätestatud eesmärkide saavutamise“;

**13)** paragrahvi 594 lõiget 52 täiendatakse punktidega 4 ja 5 järgmises sõnastuses:

„4) uue maismaal tuuleenergiat tootmiseks kasutava tootmisseadmega (edaspidi ka *maismaatuulepark*);

5) uue merel tuuleenergiat tootmiseks kasutava tootmisseadmega (eespool ja edaspidi ka *meretuulepark*).“;

**14)** paragrahvi 594 lõiget 54 täiendatakse punktidega 4 ja 5 järgmises sõnastuses:

„4) punktis 4 nimetatud tootmisseadme puhul 20 eurot;

5) punktis 5 nimetatud tootmisseadme puhul 65 eurot.“;

**15)** paragrahvi 594 lõige 10, § 595 lõige 4 ja § 596 lõige 5 muudetakse ja sõnastatakse järgmiselt:

„Vähempakkumise tingimused ja korra kehtestab Vabariigi Valitsus määrusega, lähtudes Euroopa Komisjoni riigiabi andmist reguleerivatest õigusaktidest.“;

**16)** paragrahvi 594 lõiget 11 täiendatakse pärast tekstiosa „12 aastat“ tekstiosaga „või käesoleva paragrahvi lõike 52 punktis 5 nimetatud tootmisseadme puhul kuni 20 aastat“;

**17)** paragrahvi 594 täiendatakse lõigetega 111–113 järgmises sõnastuses:

„(111) Kui tootja alustab tootmist vähempakkumise teates nimetatud tootmise alustamise tähtpäevast või käesoleva seaduse § 598 lõike 4 punkti 1 alusel antud täiendavast tähtpäevast hiljem, hakkab toetusperiood kulgema vähempakkumise teates märgitud tootmise alustamise tähtpäevast või käesoleva seaduse § 598 lõike 4 punkti 1 alusel antud täiendavast tähtpäevast. Tootja kaotab õiguse saada toetust selle perioodi eest, mille võrra alustati nõuetekohast tootmist vähempakkumise teates märgitud või käesoleva seaduse § 598 lõike 4 punkti 1 alusel antud tootmise alustamise tähtpäevast hiljem.

(112) Kui tootja toodab pärast käesoleva paragrahvi lõikes 11 nimetatud korralduses märgitud tootmise alustamise tähtpäeva või käesoleva seaduse § 598 lõike 4 punkti 1 alusel antud täiendavat tähtpäeva tegevusloa alusel tegutseva võrguettevõtja võrku elektrienergiat 12 kuu jooksul vähem kui 60 protsenti korralduses märgitud aastasest mahust, peatatakse toetuse maksed tootjale puuduse tuvastamisest arvates, kuni tootmisseade on kuni 12 kuu jooksul tootnud tegevusloa alusel tegutseva võrguettevõtja võrku vähemalt 60 protsendi ulatuses nimetatud korralduses märgitud aastasest mahust. Toetuse maksmise peatumine ei peata toetusperioodi kulgemist ega pikenda toetuse maksmise ajavahemikku.

(113) Kui vähempakkumise võitjaks tunnistatud pakkumuses sisaldus enam kui üks tootmisseade, loetakse käesoleva seaduse § 108 lõike 3 tähenduses tootmise alustamise ajaks päev, mil kõigi samas pakkumuses sisaldunud nõuetekohaste tootmisseadmetega alustati tootmist, või võitjaks tunnistatud pakkuja põhjendatud taotluse alusel päev, mil osa pakkumuses sisaldunud nõuetekohaste tootmisseadmetega alustati tootmist, ning käesoleva seaduse § 108 lõike 31 mõistes tootmise alustamise ajaks päev, mil tootja on esitanud vähempakkumise läbiviijale võrgulepingud ja avalduse kõikide samas pakkumuses sisaldunud tootmisseadmetega tootmise alustamise kohta.“;

**18)** paragrahvi 594 lõige 12 muudetakse ja sõnastatakse järgmiselt:

„(12) Vabariigi Valitsusel on õigus tunnistada käesoleva paragrahvi lõikes 11 nimetatud korraldus täies mahus või osaliselt kehtetuks, kui esineb vähemalt üks järgmistest tingimustest:

1) vähempakkumise võitja ei täida vähempakkumises, käesolevas seaduses või käesoleva paragrahvi lõike 10 alusel kehtestatud määruses ettenähtud tingimusi või kohustusi;

2) käesoleva paragrahvi lõike 52 punkti 1, 2 või 3 alusel korraldatud vähempakkumise võitjale ei ole 18 kuu jooksul pärast käesoleva paragrahvi lõikes 11 nimetatud korralduse vastuvõtmist väljastatud tootmisseadme rajamiseks ehitusluba ja vähempakkumise võitja ei ole tootmisseadme võrku ühendamiseks sõlminud liitumislepingut;

3) käesoleva paragrahvi lõike 52 punkti 4 alusel korraldatud vähempakkumise võitja ei ole kuue kuu jooksul pärast käesoleva paragrahvi lõikes 11 nimetatud korralduse vastuvõtmist korralduses märgitud võimsusega tootmisseadme võrku ühendamiseks sõlminud liitumislepingut;

4) käesoleva paragrahvi lõike 52 punkti 5 alusel korraldatud vähempakkumise võitja ei ole 36 kuu jooksul pärast käesoleva paragrahvi lõikes 11 nimetatud korralduse vastuvõtmist korralduses märgitud võimsusega tootmisseadme võrku ühendamiseks sõlminud liitumislepingut;

**19)** paragrahvi 594 täiendatakse lõikega 121 järgmises sõnastuses:

„(121) Kui tootja on käesoleva seaduse § 594 lõike 52 punkti 5 alusel korraldatud vähempakkumise puhul jätnud vähempakkumise läbiviijale käesoleva seaduse § 5913 lõike 3 alusel arvutatud võrdlushinna järgitasutava rahalise makse tähtajaks tasumata, peatab vähempakkumise läbiviija tootjale toetuse maksmise kuni võlgnevuse kõrvaldamiseni ning tootja kaotab õiguse saada toetust selle perioodi eest, millal tootja oli vähempakkumise läbiviijale võlgu. Kui tootja ei kõrvalda võlgnevust vähempakkumise läbiviija määratud tähtaja jooksul, on Vabariigi Valitsusel õigus tunnistada käesoleva paragrahvi lõikes 11 nimetatud korraldus selle tootja suhtes kehtetuks.“;

**20)** paragrahvi 597 täiendatakse lõigetega 31 ja 32 järgmises sõnastuses:

„(31) Käesoleva paragrahvi lõike 3 punktis 1 nimetatud krediidiasutuse, finantseerimisasutuse või kindlustusandja reiting peab olema vähemalt investeerimisjärgu krediidireiting. Krediidiasutus, finantseerimisasutus või kindlustusandja võib tugineda käesoleva paragrahvi lõikes 3 nimetatud garantii väljastamisel oma kontserni emaettevõtja krediidireitingule.

(32) Kui pakkuja võtab pakkumuse tagasi pärast pakkumise esitamise tähtpäeva, siis pakkujale tagatisraha ei tagastata ja see läheb riigi omandisse ning käesoleva paragrahvi lõike 3 punktis 1 sätestatud tagatise puhul on vähempakkumise läbiviijal õigus nõuda garantiiandjalt väljamakse tegemist.“;

**21)** paragrahvi 597 lõiget 4 täiendatakse pärast sõna „võitjaks“ sõnadega „või pakkuja võttis pakkumuse tagasi enne pakkumise esitamise tähtpäeva“;

**22)** paragrahvi 597 lõikes 5 asendatakse sõnad „viie tööpäeva“ sõnadega „kolmekümne kalendripäeva“ ja täiendatakse pärast sõna „mahus“ tekstiosaga „ja teavitab aastase mahu täitumisest vähempakkumise läbiviijat“;

**23)** paragrahvi 597 lõike 6 punkti 1 täiendatakse pärast sõna „tähtpäevast“ tekstiosaga „või § 598 lõike 4 punkti 1 alusel antud täiendavast tähtpäevast arvates“;

**24)** paragrahvi 598 lõike 4 sissejuhatav lauseosa muudetakse ja sõnastatakse järgmiselt:

„Kui vähempakkumise läbiviija tuvastab riigiabi andmist reguleerivate õigusaktide rikkumise või vähempakkumise võitja tegevuses toetuse saamise nõuete rikkumise või käesoleva seaduse ja selle alusel kehtestatud õigusaktide nõuetele mittevastavuse, võib vähempakkumise läbiviija:“;

**25)** paragrahvi 598 lõike 4 punktis 1 asendatakse sõna „kuuekuulise“ sõnaga „kaheksateistkuulise“;

**26)** seadust täiendatakse §-dega 599–5915 järgmises sõnastuses:

„**§ 599. Maismaatuulepargi vähempakkumise üldtingimused**

(1) Käesolevat paragrahvi kohaldatakse käesoleva seaduse § 594 lõike 52 punkti 4 alusel korraldatud vähempakkumise puhul.

(2) Vähempakkumisele võib esitada sellise tootmisseadmega pakkumuse, mille projektiga seotud töid ei ole alustatud enne pakkumuse esitamist.

(3) Kui vähempakkumise tulemusel saavad õiguse toetusele kõik vähempakkumisel osalenud pakkujad, tuleb tõhusa konkurentsi taastamiseks kõrvaldada viimaseks jäänud pakkumus ja järgmise vähempakkumise tingimusi korrigeerida, sealhulgas vähendades toetatava elektrienergia maksimaalset kogust või toetuse ülemmäära.

**§** **5910. Meretuulepargi vähempakkumise üldtingimused**

(1) Käesolevat paragrahvi kohaldatakse käesoleva seaduse § 594 lõike 52 punkti 5 alusel korraldatud vähempakkumise puhul.

(2) Vähempakkumisele võib esitada sellise tootmisseadme pakkumuse, mille projektiga seotud töid ei ole alustatud enne pakkumuse esitamist ja mille Eestisse ehitamise suhtes on pakkumuse esitamise hetkeks pädev asutus teinud hoonestusloa menetluse algatamise otsuse.

(3) Kui vähempakkumise tulemusel saavad õiguse toetusele kõik vähempakkumisel osalenud pakkujad, tuleb tõhusa konkurentsi taastamiseks kõrvaldada viimaseks jäänud pakkumus ja lähtudes Vabariigi Valitsuse suunisest järgmise võimaliku vähempakkumise tingimusi korrigeerida, sealhulgas vähendades toetatava elektrienergia maksimaalset kogust või toetuse ülemmäära.

**§ 5911. Meretuulepargi vähempakkumise eritingimused**

(1) Käesolevat paragrahvi kohaldatakse käesoleva seaduse § 594 lõike 52 punkti 5 alusel korraldatud vähempakkumise puhul.

(2) Vähempakkumise hindamisel võetakse arvesse:

1) pakkumuses esitatud hinda;

2) pakkuja kinnitust, et ta tagab elektrienergia salvestamisest või tarbimiskajast koosneva tasakaalustamisteenuse osutamise põhivõrguettevõtjale kinnituses märgitud mahus.

(3) Käesoleva paragrahvi lõike 2 punktis 2 nimetatud tasakaalustamisteenuse pakkumusena võetakse arvesse üksnes pakkumust, milles pakutud tasakaalustamisteenuse maht kauplemisperioodi kohta on vähemalt 20 MW ja võime vähemalt üks tund järjest tasakaalustamisteenust selles mahus osutada.

(4) Vähempakkumise lõpphinne kujuneb kuni 95 protsendi ulatuses käesoleva paragrahvi lõike 2 punktis 1 pakutud hinna põhjal ja kuni viie protsendi ulatuses lõike 2 punktis 2 nimetatud tasakaalustamisteenuse osutamise mahu põhjal.

(5) Käesoleva paragrahvi lõike 2 punktis 2 nimetatud tasakaalustamisteenuse osutamiseks peavad olema täidetud järgmised nõuded:

1) tasakaalustamisteenuse osutamise kestus on vähemalt kümme aastat käesoleva seaduse § 594 lõike 52 punktis 5 nimetatud vähempakkumise võitnud tootmisseadmega võrku antava elektri tootmise alustamisest arvates;

2) tasakaalustamisteenust tohib pakkuda üksnes seadmega, mille ehitustöödega ei ole enne vähempakkumise esitamist alustatud;

3) tasakaalustamisteenuse pakkumist tohib esimest korda alustada hiljemalt samal ajal, kui vähempakkumise võitnud tootmisseadmega alustatakse nõuetekohaselt elektritootmist võrku;

4) tasakaalustamisteenuse pakkumise alustamisest tuleb viivitamata teavitada vähempakkumise läbiviijat;

5) tasakaalustamisteenust tuleb pakkuda põhivõrguettevõtja tasakaalustamisvõimsuse hankesse käesoleva paragrahvi lõikes 3 nimetatud koguses vähemalt ühel kauplemisperioodil päevas ning vähemalt 315 päeva aastas.

(6) Tasakaalustamisteenuse osutamise andmeid kontrollib ja nende üle peab arvestust vähempakkumise läbiviija. Vähempakkumise läbiviijal on õigus nõuda tootjalt teavet ja lisaandmeid, mis on vajalikud nende andmete kontrollimiseks ja nende üle arvestuse pidamiseks.

(7) Vähempakkumise läbiviija alustab käesoleva paragrahvi lõike 5 punktis 3 nimetatud nõude täitmise kontrolli 12 kuud pärast tasakaalustamisteenuse pakkumise alustamist. Kui pakkumuses esitatud mahus tasakaalustamisteenust on 12 kuu jooksul sagedusreservide võimsusturule pakutud vähem kui 315 päeva, peatatakse toetuse maksed tootjale puuduse tuvastamisest arvates kuni ajani, mil tasakaalustamisteenust osutatakse 12 kuu jooksul 315 päeva. Tootja kaotab õiguse saada toetust selle perioodi eest, millal toetuse maksed olid käesoleva lõike esimese lause alusel peatatud.

**§ 5912. Maismaa- ja meretuulepargi vähempakkumise võitja toetuse arvestamise üldpõhimõtted**

(1) Käesolevat paragrahvi kohaldatakse käesoleva seaduse § 594 lõike 52 punktide 4 ja 5 alusel korraldatud vähempakkumise võitjale toetuse arvestamisel.

(2) Tootjal on õigus saada toetust, mille suurus kauplemisperioodil on võrdne tootja poolt pakkumuses esitatud hinna ja elektrienergia turuhinna vahega toodanguühiku kohta.

(3) Toetust arvestatakse vähempakkumise võitnud tootmisseadmest käesoleva seaduse § 58 lõike 23 kohaselt võrku antud elektrienergia koguse eest ja bilansiplaanis kajastatud elektrienergia koguse eest, mis jäi võrku andmata, kuna süsteemihaldur aktiveeris tootmiskoguse vähendamise korralduse kuni käesoleva seaduse § 594 lõikes 11 nimetatud korralduses märgitud aastase toetatava elektrienergia koguse täitumiseni.

(4) Käesoleva paragrahvi lõikes 2 nimetatud elektrienergia turuhind on elektribörsi Eesti hinnapiirkonna järgmise päeva turu kauplemisperioodi hind.

(5) Kui turuhind on madalam kui pakkumuses esitatud hind, kuid mitte negatiivne, tasutakse tootjale hinnavahe kuni toetuse ülemmäära ulatuses. Kui turuhind on negatiivne, siis tootjale toetust ei maksta.

(6) Toetuse ja rahaliste arvelduste aluseks olevaid andmeid kontrollib ja nende üle peab arvestust vähempakkumise läbiviija. Vähempakkumise läbiviijal on õigus nõuda tootjalt teavet ja andmeid, mis on vajalikud andmete kontrollimiseks ja nende üle arvestuse pidamiseks.

**§ 5913.Maismaatuulepargi vähempakkumise võitja toetuse arvestamise erisätted**

(1) Käesolevat paragrahvi kohaldatakse käesoleva seaduse § 594 lõike 52 punkti 4 alusel korraldatud vähempakkumise võitjale toetuse arvestamisel.

(2) Toetust makstakse ühepoolse hinnavahelepingu põhimõttel, mis tähendab, et kui turuhind on kõrgem kui pakkumuses esitatud hind, siis tootjale toetust ei maksta.

(3) Kauplemisperioodi hinnavahel põhinev tasu arvutatakse, korrutades käesoleva seaduse § 5912 lõike 5 ja käesoleva paragrahvi lõike 2 alusel arvutatud hinnavahe ja § 5912 lõike 3 alusel arvutatud toodangu koguse asjaomasel kauplemisperioodil. Rahaliste arvelduste aluseks olev arvestusperiood on kalendrikuu. Kalendrikuu iga kauplemisperioodi hinnavahel põhinevad tasud, hinnavahe ja asjaomase tunni toodangu koguse korrutis summeeritakse igas kalendrikuus.

(4) Kalendrikuu eest tuleb tasuda hinnavahedel põhinevate tasude summa. Tootjale makstav toetus möödunud arvestusperioodi eest tuleb tasuda arvestusperioodile järgneva kalendrikuu 21. kuupäevaks.

**§ 5914.Meretuulepargi vähempakkumise võitja toetuse arvestamise erisätted**

(1) Käesolevat paragrahvi kohaldatakse käesoleva seaduse § 594 lõike 52 punkti 5 alusel korraldatud vähempakkumise võitjale toetuse arvestamisel.

(2) Toetust makstakse kahepoolse hinnavahelepingu põhimõttel, mis tähendab, et kui turuhind on kõrgem kui pakkumuses esitatud hind, tasub tootja hinnavahe vähempakkumise läbiviijale.

(3) Kauplemisperioodi hinnavahel põhinevad tasud arvutatakse, korrutades käesoleva seaduse § 5912 lõike 5 ja käesoleva paragrahvi lõike 2 alusel arvutatud hinnavahe ja § 5912 lõike 3 alusel arvutatud toodangu koguse asjaomasel kauplemisperioodil. Rahaliste arvelduste aluseks olev arvestusperiood on kalendrikuu. Kalendrikuu iga kauplemisperioodi hinnavahel põhinevad tasud, hinnavahe ja asjaomase tunni toodangu koguse korrutis summeeritakse igas kalendrikuus.

(4) Kalendrikuu eest tuleb tasuda hinnavahedel põhinevate tasude nõuete ja kohustuste vahe. Tootjale makstav toetus või tootja tehtav rahaline makse vähempakkumise läbiviijale möödunud arvestusperioodi eest tuleb tasuda arvestusperioodile järgneva kalendrikuu 21. kuupäevaks.

(5) Käesoleva seaduse § 594 lõikes 11 nimetatud korralduses märgitud aastase toetatava elektrienergia koguse arvestus algab 1. oktoobrist ja lõpeb järgmise kalendriaasta 30. septembril. Toetatava elektrienergia koguse arvestust peetakse üksnes elektrienergia kohta, mille ulatuses on vähempakkumise läbiviija toetust maksnud.

**§ 5915. Maismaa- ja meretuulepargi vähempakkumise toodangu arvestamine, pakkumuste hindamise ja reastamise kord**

Käesoleva seaduse § 594 lõike 52 punktide 4 ja 5 alusel korraldatud vähempakkumise toodangu arvestamise, pakkumuste täpsema hindamise ja reastamise korra kehtestab Vabariigi Valitsus määrusega, lähtudes riigiabi andmist reguleerivatest õigusaktidest.“;

**27)** paragrahvi 871 lõiget 3 täiendatakse teise lausega järgmises sõnastuses:

„Krediidiasutus, finantseerimisasutus või kindlustusandja võib tugineda käesoleva paragrahvi lõikes 2 nimetatud garantii väljastamisel oma kontserni emaettevõtja krediidireitingule.“;

**28)** paragrahvi 108 lõike 1 esimene lause muudetakse ja sõnastatakse järgmiselt:

„Käesoleva seaduse § 59 lõikes 2 nimetatud toetust makstakse tootmise alustamisest alates ja § 594 lõike 52 punktides 1–3 nimetatud toetust vähempakkumise võitmisega seotud uue tootmisseadmega tootmise alustamisest alates 12 aasta jooksul.“;

**29)** paragrahvi 108 täiendatakse lõikega 13 järgmises sõnastuses:

„(13) Käesoleva seaduse § 594 lõike 52 punktis 4 nimetatud tootmisseadme puhul makstakse vähempakkumise tulemuse alusel toetust kuni 12 aastat ja sama lõike punktis 5 nimetatud tootmisseadme puhul kuni 20 aastat tootmise alustamisest, arvestades käesoleva seaduse § 594 lõikes 111 sätestatud erisust.“;

**30)** paragrahvi 108 täiendatakse lõikega 31 järgmises sõnastuses:

„(31) Käesoleva seaduse § 594 lõike 52 punktides 4 ja 5 nimetatud tootmisseadme puhul käsitatakse tootmise alustamise ajana päeva, millal tootja esitab vähempakkumise läbiviijale võrgulepingu ja avalduse tootmisseadmega tootmise alustamise kohta.“;

**31) s**eadust täiendatakse §-ga 1083 järgmises sõnastuses:

**„§ 1083. Paragrahvi 594 lõike 52 punkti 5 mõju järelhindamine**

Käesoleva seaduse § 594 lõike 52 punkti 5 alusel korraldatud meretuuleparkide vähempakkumise rakendamise käigus tarbijatele eeldatavalt avalduva mõju järelhindamise korraldab Kliimaministeerium hiljemalt 2040. aastal.“;

**32)** seadust täiendatakse §-ga 1094 järgmises sõnastuses:

**„§ 1094. Maismaa- ja meretuulepargi toetuse andmise tähtpäev**

Käesoleva seaduse § 594 lõikes 11 nimetatud korralduse andmise lõpptähtpäev sama paragrahvilõike 52 punktis 4 nimetatud tootmisseadme puhul on 2027. aasta 17. juuli ja punktis 5 nimetatud tootmisseadmete puhul 2025. aasta 31. detsember.“;

**33)** paragrahvi 1113 täiendatakse lõigetega 21–23 järgmises sõnastuses:

„(21) Enne käesoleva lõike jõustumist korraldatud vähempakkumisele kohaldatakse vähempakkumise korraldamise ajal kehtinud seaduse redaktsiooni § 598 lõike 4 punkti 1.

(22) Käesoleva seaduse § 58 lõiget 23 rakendatakse pärast käesoleva lõike jõustumist korraldatud vähempakkumisele.

(23) Enne käesoleva lõike jõustumist korraldatud vähempakkumisele kohaldatakse käesoleva seaduse § 594 lõikeid 111–113, kui käesolevast seadusest ei tulene teisiti.“.

**§ 2. Energiamajanduse korralduse seaduse muutmine**

Energiamajanduse korralduse seaduse § 321 lõikes 1 asendatakse sõna „aastaks“ sõnaga „aastast“.

Riigikogu esimees

Tallinn, 2024

Algatab Vabariigi Valitsus ……………….2024